Na temelju članka 35.b Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) i članka 44. Statuta Općine Ernestinovo (Službeni glasnik broj 2/21 i 3/21), općinska načelnica Općine Ernestinovo na 5. sjednici održanoj 9. rujna 2021. podnosi

**IZVJEŠĆE**

**o radu općinske načelnice za razdoblje od 1. siječnja 2021. do 30. lipnja 2021.**

1. **UVOD**

Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13, 137/15, 123/17, 98/19 i 144/20), utvrđeno je da općinski načelnik obavlja izvršne poslove lokalne samouprave. Sukladno članku 48. spomenutog Zakona općinski načelnik:

* priprema prijedloge općih akta,
* izvršava ili osigurava izvršavanje općih akata predstavničkog tijela,
* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,

kao i njezinim prihodima i rashodima, u skladu sa zakonom i statutom,

* te obavlja i druge poslove utvrđene statutom
* odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima
* imenuje i razrješuje predstavnike jedinice lokalne, odnosno područne (regionalne) samouprave u tijelima javnih ustanova, trgovačkih društava i drugih pravnih osoba
* obavlja i druge poslove utvrđene zakonom i statutom.

U izvještajnom razdoblju općinska načelnica Općine Ernestinovo u okviru svog djelokruga:

* obavljala je izvršne poslove iz samoupravnog djelokruga općine koji su mu povjereni zakonom,
* utvrđivala je prijedloge općih akata koje donosi Općinsko vijeće,
* davala je mišljenje o prijedlozima odluka i drugih akata koje Općinskom vijeću upute drugi ovlašteni predlagači,
* izvršavala i osiguravala izvršavanje općih akata općinskog vijeća, prostornih i urbanističkih planova te drugih akata Općinskog vijeća,
* upravljala nekretninama i pokretninama u vlasništvu Općine kao i prihodima i rashodima Općine,
* utvrdila prijedlog godišnjeg proračuna Općine,
* usmjeravala djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad,
* te obavljala i druge poslove u skladu sa zakonom, statutom Općine i aktima Vijeća.

**I. DJELOKRUG OPĆINSKE NAČELNICE**

Djelovanje Općinske načelnice odvijalo se je kroz rad Jedinstvenog upravnog odjela.

**1. FINANCIJE**

Općinska načelnica je u izvještajnom razdoblju inicirala i nadzirala poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Ernestinovo.

Sve pristigle obveze Općina Ernestinovo podmiruje pravovremeno, nema nepodmirenih obveza, te posluje pozitivno uz stalni višak prihoda poslovanja. U izvještajnom razdoblju Općina je potpisala ugovor s poslovnom bankom PBZ o zaduženju - dugoročni kredit u iznosu od 5.000.000,00 kn za financiranje projekta "Izgradnja biciklističke infrastrukture u Općini Ernestinovo“ KK.07.4.2.16.0007.

Iako je ugovor potpisan, kredit nismo realizirali, jer nije bilo potrebe za podizanjem novčanih sredstava.

U siječnju 2021. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 147.000,00kn
* Udrugama s područja kulture 82.000,00 kn
* Ostalim civilnim udrugama 42.000,00 kn
* DVD-ima 211.000,00

U prvoj polovini 2021. godine Općina Ernestinovo bila je podnositelj/partner u 13 prijavljenih projekata.

Popis prijavljenih projekata dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta** | **Kratki opis projekta** | **Vrijednost (HRK)** | **Predviđeni izvor(i) financiranja** | **Planirano vrijeme provedbe** | **Napomena** |
| **1** | Nastavak unaprjeđenja usluga za djecu u sustavu ranog i predškolskog odgoja i obrazovanja | Općina Ernestinovo | demografija | Obiteljski sklad kroz produljeni rad DV „Ogledalce“ Ernestinovo je projekt koji programom produljenog radnog vremena doprinosi boljem usklađivanju poslovnog i obiteljskog života za 50 obitelji polaznika vrtića. Kroz dodatnu edukaciju odgojitelja i uvođenje posebnih programa dodatno se doprinosi unapređenju odgojno-obrazovnog rada i omogućuje djeci kvalitetniju skrb i dodatne sadržaje | 1.077.305,82 | ESF | 2021 | prijavljen 15.02.2021. |
| **2** | Postavljanje biciklističke opreme – cikloturističkog odmorišta | Općina Ernestinovo | cikloturizam | daljnji razvoj kontinentalnog turizma i njegovih selektivnih oblika s posebnim naglaskom na razvoj cikloturizma | 40.000,00 | OBŽ, Ministarstvo turizma | 2021 | u provedbi |
| **3** | Opremanje dječjeg vrtića „Ogledalce“ Ernestinovo | Općina Ernestinovo | demografija | Nabavkom dodatne opreme za opremanje objekta osigurat će se jednak pristup svima, omogučiti da sva djeca sudjeluju u aktivnostima ravnomjerno, omogućiti će se prijeko potrebna infrastruktura za upis dodatnog broja djece te tako zadovoljiti potrebe kako lokalnog stanovništva, tako i stanovništva susjednih nam Općina, a predškolski odgoj odvijao bi se u adekvatno opremljenom prostoru. | 240.000,00 | SDUZDEMO, OE | 2021 | prijavljen 22.02.2021.- NIJE PROŠAO |
| **4** | Sanacija pješačkih staza u naselju Ernestinovo - Školska ulica - desna strana | Općina Ernestinovo | infrastruktura | Sanacijom pješačkih staza postići će se ujednačen ruralni razvoj i ujednačiti komunalni standard na području naše jedinice lokalne samouprave, te omogućiti međusobna komunikacija ljudi, kao i lakši pristup osobama s invaliditetom, djeci i starijim osobama, što će izravno pridonijeti podizanju razine javnih usluga i većoj kvaliteti življenja stanovnika na području Općine Ernestinovo. Nadalje, provedbom navedenih aktivnosti pridonijeti će se povećanju dostupnosti lokalne temeljne usluge za cjelokupno ruralno stanovništvo čime će se omogućiti razvoj i održivost naše lokalne zajednice, promicati i poticati ujednačen ruralni i regionalni razvoj, a ujedno pozitivno utjecati na zaustavljanje procesa depopulacije i poticanje procesa demografskog oživljavanja slabije razvijenih područja. | 630.000,00 | MGIPU, OE | 2021 | u provedbi |
| **5** | Nabava komunalne opreme u Općini Ernestinovo | Općina Ernestinovo | okoliš | Općina Ernestinovo ima za cilj uspostaviti kvalitetan i učinkovit sustav sakupljanja komunalnog otpada kako ne bismo dovodi u opasnost ljudsko zdravlje i štetno utjecali na okoliš, a posebice kako bi se izbjegao rizik onečišćenja voda, tla i zraka na području naše zajednice, pojava neugodnih mirisa, ugrožavanje biljnog i životinjskog svijeta, te štetan utjecaj na područja kulturno povijesnih i prirodnih vrijednosti. Nabavkom kompostera značajno ćemo pridonijeti ostvarenju navedenog cilja. | 340.000,00 | FZOEU, Općina Ernestinovo | 2021 | u provedbi |
| **6** | Izrada plana sanacije i sanacija divlje deponije u Općini Ernestinovo | Općina Ernestinovo | okoliš | Općina Ernestinovo nalazi se na području od posebne državne skrbi RH. Uz sami rub naselja, nekoliko metara od zadnje kuće u Ulici Rudolfa Frančića u Laslovu nalazi se deponija za koju se planira izraditi Plan sanacije. Naselje Laslovo gotovo je u potpunosti razrušeno u Domovinskom ratu te je bilo okupirano 7. godina. Nakon povratka u mjesto kroz obnovu obiteljskih kuća, kuće su obnovljene, a građevinski je otpad koji je pri tome nastao odlagan na navedenu česticu. Iako je sanacija navedenog odlagališta bila planirana u samoj Obnovi obiteljskih kuća, do danas to nije napravljeno. Radi se o zemljištu koje je u naravi pašnjak u vlasnitvu RH, veličine 21078m2. Procjenjena zahvaćenost parcele divljim deponijom iznosi cca 7400 m2 i visine je do 4 m. Planiramo izraditi Plan sanacije ovog odlagališta i propisno sanirati divlje odlagalište kao bismo spriječili ugrozu za stanovnike mjesta Laslovo ali i spriječili mogućnost daljnjeg odlaganja novog otpada na ovu lokaciju. | 750.000,00 | FZOEU, Općina Ernestinovo | 2022 | u provedbi |
| **7** | održavanje i razvoj predškolske djelatnosti u 2021. godini | Općina Ernestinovo | demografija | projektom osigurati će se veća uključenost i obuhvaćenost djece rane i predškolske dobi u predškolskoj ustanovi, osigurati će se kvalitetna sredina za odgoj djece, podići kvaliteta pedagoškog standarda, te osigurati ravnomjernija dostupnosti ranog i predškolskog odgoja i obrazovanja i poboljšati pristupačnosti dječjih vrtića i programa za svu djecu. | 220.000,00 | SDUZDEMO, OE | 2021 | u provedbi |
| **8** | Uređenje komunalne infrastrukture- parkirališta na javnoj površini u Laslovu | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne infrastrukture za ruralno stanovništvo, te ujednačen ruralni razvoj. | 350.823,75 | MRRFEU-Nacionalne manjine | 2021 | u provedbi |
| **9** | Izgradnja biciklističke infrastrukture u OE | Općina Ernestinovo | infrastruktura | ZAHTJEV ZA SUFINANCIRANJE PROVEDBE EU PROJEKTA | 560.100,67 | MRRFEu | 2021 | u provedbi |
| **10** | kamera za nadzor brzine | Općina Ernestinovo | infrastruktura | Poboljšanje prometne sigurnosti na državnoj cesti D518 s naglaskom na sigurnost pješaka | 390.000,00 | MUP, oe | 2021 | u provedbi |
| **11** | autobusna stajališta | Općina Ernestinovo | infrastruktura | Znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 180.000,00 | OE, ŽUC | 2021 | u provedbi |
| **12** | Opremanje dječjih igrališta | Općina Ernestinovo | infrastruktura | Doprinijeti poboljšanju životnih uvjeta u ruralnim sredinama Osječko-baranjske županije unaprjeđenjem javno dostupne infrastrukture namijenjene provođenju slobodnog vremena djece i mladih. | 125.000,00 | oe | 2021 | u provedbi |
| **13** | Uređenje staza u parku u Ulici pobjede i na zelenoj površini uz Reformatsku crkvu u Laslovu | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 135.000,00 | OE | 2021 | ZAVRŠEN |

Popis odobrenih projekata i projekata u fazi realizacije u izvještajnom razdoblju dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura;**  **zaštita okoliša itd.)** | **Kratki opis projekta** | **Vrijednost projekta (HRK)** | **Predviđeni Izvor(i) financiranja** | **Planirano vrijeme provedbe** | **Napomena** |
| **1** | Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 15 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 23 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 2.667.882,19 | Europski socijalni fond Operativni program Učinkoviti ljudski potencijali | 2018-2020 | U provedbi |
| **2** | Nabava spremnika za odvojeno prikupljanje otpada | Općina Ernestinovo | zaštita okoliša | Općina Ernestinovo ima za cilj uspostaviti kvalitetan i učinkovit sustav sakupljanja komunalnog otpada kako ne bismo dovodi u opasnost ljudsko zdravlje i štetno utjecali na okoliš, a posebice kako bi se izbjegao rizik onečišćenja voda , tla i zraka na području naše zajednice, pojava neugodnih mirisa, ugrožavanje biljnog i životinjskog svijeta, te štetan utjecaj na područja kulturno povijesnih i prirodnih vrijednosti. Nabavkom spremnika za odvojeno prikupljanje otpada značajno ćemo pridonijeti ostvarenju navedenog cilja. | 340.000,00 | FZOEU, Općina Ernestinovo | 2018-2020 | odobren- MZO raspisuje ograničeni natječaj na koji će se prijaviti FZOEU |
| **3** | Izgradnja i opremanje dječjeg vrtića u Ernestinovu | Općina Ernestinovo |  | Izgradnjom vrtića i osnivanjem predškolske ustanove koja će djelovati u novoizgrađenom objektu stvoriti primjerene suvremene uvjete za predškolski odgoj djece sa područja općine Ernestinovo, te time doprinijeti poboljšanju uvjeta života stanovnika i smanjenju depopulacije na području Slavonije i Baranje. | 5.864.539,18 | EU, RH | 2019-2021 | završen |
| **4** | Izgradnja biciklističke infrastrukture u OE | Općina Ernestinovo | infrastruktura | Projekt obuhvaća ulaganje u infrastrukturu namijenjenu biciklistima u okviru područja Urbane aglomeracije Osijek. Svrha projekta je poboljšanje povezanosti na linijama koje služe za dnevne migracije, povećanje korištenja javnih sredstava prijevoza, smanjenje emisija CO2 te povećanje sigurnosti biciklista i ostalih sudionika u prometu kroz izgradnju biciklističkih i biciklističko-pješačkih staza na području Općine Ernestinovo, kao dijela mreže biciklističke infrastrukture Urbane aglomeracije Osijek. | 7.490.848,23 | KF(OPKK), OE, FZPPEU | 2021 | u provedbi |
| **5** | Izgradnja kolodvora s kolosijekom u Laslovu | HŽ | infrastruktura | Izgradnjom kolodvora u Laslovu omogućiti će se bolja prometna povezanost sa većim središtima i mimoilaženje vlakova čime će se omogućiti uvođenje većeg broja linija za putnike. | 20.250.000,00 | HŽ | 2022 | U provedbi |
| **6** | Rekonstrukcija i izgradnja vodoopskrbne mreže u Ernestinovu | Općina Ernestinovo | infrastruktura | Poboljšanje dostupnost i unapređenje komunalne infrastrukture-vodoopskrbe, poboljšanje standarda komunalnih usluga i standarda zajednice, zadovoljenje javnih potreba, ujednačen ruralni razvoj te doprinos zaštiti i unapređenju zaštite okoliša i očuvanju zdravlja lokalnog stanovništva. | 20.000.000,00 kn | MRRFEU, OE, Hrvatske vode | 2020 | u provedbi |
| **7** | Sustav navodnjavanja | OBŽ | infrastruktura | unaprjeđenje poljoprivredne proizvodnje | 9.500.000,00 | EU, APPRRR | 2023 | u provedbi |
| **8** | Rekonstrukcija i izgradanja pješačkih staza do groblja u Laslovu I KUD LASLOVO | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 600.000,00 | MGIPU, OE | 2020 | završen |
| **9** | Izrada projektne dokumentacije za sekundarnu kanalizacijsku mrežu | Vodovod Osijek | infrastruktura | Cilj je korisnicima osigurati kontinuiranu, sigurnu, kvalitetnu odvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 500.000,00 | Hrvatske vode, OE | 2020-2022 | u provedbi |
| **10** | Izgradnja ner.ceste između Ul. V.Nazora i Kolodvorske u Laslovu- 1.faza | Općina Ernestinovo | infrastruktura | Izgradnjom navedene nerazvrstane ceste znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. Obnovom nerazvrstane ceste postići će se i ujednačen ruralni razvoj te omogućiti međusobna komunikacija ljudi i neometan protok roba, te njeno korištenje u javne i gospodarske namjene. | 440.000,00 | MRRFEU-manjine, OE | 2020 | završen |
| **11** | Postavljanje biciklističke opreme – cikloturističkog odmorišta | Općina Ernestinovo | cikloturizam | daljnji razvoj kontinentalnog turizma i njegovih selektivnih oblika s posebnim naglaskom na razvoj cikloturizma | 40.000,00 | OBŽ, Ministarstvo turizma | 2021 | u provedbi |
| **12** | održavanje i razvoj predškolske djelatnosti u 2021. godini | Općina Ernestinovo | demografija | projektom osigurati će se veća uključenost i obuhvaćenost djece rane i predškolske dobi u predškolskoj ustanovi, osigurati će se kvalitetna sredina za odgoj djece, podići kvaliteta pedagoškog standarda, te osigurati ravnomjernija dostupnosti ranog i predškolskog odgoja i obrazovanja i poboljšati pristupačnosti dječjih vrtića i programa za svu djecu. | 220.000,00 | SDUZDEMO, OE | 2021 | u provedbi |
| **13** | kamera za nadzor brzine | Općina Ernestinovo | infrastruktura | Poboljšanje prometne sigurnosti na državnoj cesti D518 s naglaskom na sigurnost pješaka | 390.000,00 | MUP, oe | 2021 | u provedbi |
| **14** | Opremanje dječjih igrališta | Općina Ernestinovo | infrastruktura | Doprinijeti poboljšanju životnih uvjeta u ruralnim sredinama Osječko-baranjske županije unaprjeđenjem javno dostupne infrastrukture namijenjene provođenju slobodnog vremena djece i mladih. | 165.000,00 | oe | 2021 | u provedbi |
| **15** | Uređenje staza u parku u Ulici pobjede i na zelenoj površini uz Reformatsku crkvu u Laslovu | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne temeljne usluge za ruralno stanovništvo, te ujednačen ruralni razvoj. | 135.000,00 | OE | 2021 | ZAVRŠEN |
| **16** | Zaželi Faza II | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE Faza II za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 20 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 12 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 1.856.700,00 | Europski socijalni fond Operativni program Učinkoviti ljudski potencijali | 2021-2022 | u provedbi |
| **17** | Pripreme za priključak za plin | Općina Ernestinovo | infrastruktura | izrada priprema za priključak za plin za kućanstva u ul. V.Nazora Ernestinovo kako bi se zaštitila novoigrađena biciklističko-pješačka i pješačka staza od naknadnog izrezivanja za izradu priključaka za plin za kućanstva koja nisu spojena | 650.000,00 | HEP Plin, OE | 2021 | u provedbi- 3 faza ostala |
| **18** | Postavljanje biciklističke opreme – cikloturističkog odmorišta | Općina Ernestinovo | cikloturizam | daljnji razvoj kontinentalnog turizma i njegovih selektivnih oblika s posebnim naglaskom na razvoj cikloturizma | 60.000,00 | OBŽ, Ministarstvo turizma, OE | 2021 | u provedbi |
| **19** | NGN-širokopojasni Internet | OBŽ | infrastruktura |  |  | Eu | 2023-2024 |  |
| **20** | izrada monografije o naivnom kiparstvu | Općina Ernestinovo | kultura |  | 42.000,00 | Ministarszvo kulture, OBŽ, OE | 2021 | u provedbi |
| **21** | Tu smo za Vas | crveni križ | socijalne usluge |  | 450.000,00 | esf | 2020-2021 | u provedbi |
| **22** | Razvoj inovativnih socijalnih usluga - Integrativni centar za savjetovanje i podršku | Dokkica | socijalne usluge | Poboljšanje socijalnih usluga -projektom se planira razvijati izvaninistitucijske usluge savjetovanja i pomaganja, rane intervencije i pomoć pri uključivanju u programe odgoja i obrazovanja za djecu s poremećajem u ponašanju, ali i djece s teškoćama u razvoju. | 1.999.200,00 | esf | 2021 | u provedbi |

**2. PODRUČJE URBANIZMA, GRADITELJSTVA, KOMUNALNOG GOSPODARSTVA I ZAŠTITE OKOLIŠA**

Općinska načelnica obavljala je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.

U predmetnom izvještajnom razdoblju nisu provedeni postupci javne nabave, no provedeni su postupci jednostavne nabave za izgradnju infrastrukture.

Na području Općine nastavljeni su infrastrukturni radovi na rekonstrukciji vodoopskrbne mreže u Ernestinovu, završen je i otvoren objekt dječjeg vrtića, radovi na izgradnji biciklističko-pješačke staze teku u skladu s planiranom dinamikom, izgradnja kolodvora u Laslovu se bliži kraju, neprekidno teku i radovi na sustavu navodnjavanja u Laslovu, izgrađena je ceste između ul. V. Nazora i Kolodvorske ulice u Laslovu, izgrađeni su nogostupi prema mjesnom groblju i uz Dom kulture P. Šandor u Laslovu, provodi se projekt „Zaželi II“ kroz koji svakodnevno skrbimo o 140 starijih i nemoćnih osoba, radi se projektna dokumentacija za sekundarnu kanalizacijsku mrežu, završene su staze od granitnih kocaka u Laslovu u parku u Ulici pobjede i uz reformatsku crkvu, započela je izgradnja cikloturističkog odmorišta, završene su pripreme za priključak za plin-faza II, te teče projekt Tu smo za vas u suradnji s Crvenim križem kroz koji starije i nemoćne osobe imaju osiguran prijevoz k liječniku.

Redovito su održavane i uređivane javne površine, po potrebi su redovito košene zelene plohe na području cijele općine, redovito su kontrolirana igrala, redovno su čišćena i održavana groblja.

U sklopu javnih radova kao pomoć komunalnom pogonu zaposleno je 6 dugotrajno nezaposlenih osoba s područja općine u trajanju od 6 mjeseci. Ukupna vrijednost programa zapošljavanja je 108.305,08 kn.

**3. PODRUČJE ODGOJA I OBRAZOVANJA, PREDŠKOLSKOG ODGOJA I OSNOVNOG ŠKOLSTVA**

Na području općine tokom prve polovice 2021. g. uslugu predškolskog odgoja i obrazovanja pruža Dječji vrtić „Ogledalce“ Ernestinovo, ustanova za predškolski odgoj i obrazovanje koju je osnovala Općina Ernestinovo. Dječji vrtić u Laslovu radi kao poludnevni, a u Ernestinovu kao cjelodnevni. Vrtić je u navedenom periodu pohađalo 64 djece. Za rad vrtića izdvajaju se značajna sredstva u iznosu od 370.000,00 kn.

Što se tiče osnovnog školstva, iako isti nije u nadležnosti jedinica lokalne samouprave, Općina Ernestinovo pomaže u radu osnovnih škola godišnje sa 70.000,00kn.

Općina također sufinancira učeničke i studentske karte. U izvještajnom razdoblju izdvojeno je 87.056,88 kn za sufinanciranje karata.

Za stipendije za darovite učenike i studente u navedenom razdoblju izdvojeno je 18.858,20 kn, dok će se nabavka bilježnica za osnovno školarce provesti u drugoj polovici godine.

**4. PODRUČJE KULTURE, ŠPORTA, VATROGASTVA I CIVILNE ZAŠTITE**

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna, putem natječaja koji raspisuje općina.

Značajni nositelji kulturnih i društvenih događanja su Likovna udruga Petar Smajić i Kulturno umjetničko društvo Petefi Šandor iz Laslova, kao organizatori manifestacija, a koje Općina sufinancira u Proračunu (Dani sela Laslova i Kiparska kolonija Ernestinovo).

Na području Općine djeluju dva DVD-a, Dvd Ernestinovo i DVD Laslovo. Organizirana su i pokrivaju cijelo područje Općine.

2021. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 147.000,00kn
* Udrugama s područja kulture 82.000,00 kn
* Ostalim civilnim udrugama 42.000,00 kn
* DVD-ima 211.000,00

**5. PODRUČJE SOCIJALNE SKRBI I PRONATALITETNE MJERE**

Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova.

Općinsko vijeće Općine Ernestinovo na 3. sjednici održanoj 13. rujna 2017. donijelo je Odluku o socijalnoj skrbi Općine Ernestinovo kojom se utvrđuju uvjeti za dodjelu novčanih naknada socijalno ugroženim stanovnicima na području Općine Ernestinovo iz sredstava proračuna Općine Ernestinovo i način ostvarivanja tih novčanih pomoći. Na 30. sjednici održanoj 12. svibnja 2020. Općinsko vijeće Općine Ernestinovo donijelo je izmjenu Odluke o socijalnoj skrbi kojom je revidiran kriterij prihodovnog cenzusa te je time izravno povećan krug mogućih podnositelja.

Općinsko vijeće Općine Ernestinovo na 2. sjednici održanoj 29. lipnja 2017. donijelo je Odluku o novčanoj pomoći za opremu novorođenog djeteta kojom se utvrđuje iznos novčane pomoći, uvjeti i način ostvarivanja prava na novčanu pomoć Općine Ernestinovo za opremu novorođenog djeteta, uz izmjenu na 16. sjednici održanoj 15. siječnja 2019. Novčana pomoć iznosi za prvo i drugo dijete 3.000,00 kn neto, a za treće i svako daljnje dijete 5.000,00 kn neto (po staroj odluci pomoć je iznosila 1.000,00kn).

U izvještajnom razdoblju isplaćeno je 14.962,67 kuna naknade za troškove stanovanja za korisnika, 3.500,00 kn jednokratnih novčanih pomoći, te 30.000,00 kn novčane pomoći za opremu novorođenog djeteta. U istom razdoblju za zdravstvo i zdravstvenu skrb izdvojeno je 33.644,26 kn.

**6. PROTOKOLARNE OBVEZE**

Kako bi se svi obveze i projekti uspješno realizirali, osim sredstava i angažmana unutar same Općine, potrebno je uključiti i predstavnike s državne i županijske razine.

Značajni su sastanci održani s predstavnicima Osječko-baranjske županije, Hrvatskih voda, Hrvatskih cesta, Hrvatskih željeznica i Hrvatskih šuma, Županijske uprave za ceste, Ministarstva prometa, Ministarstva unutarnjih poslova, Hrvatskog zavoda za zapošljavanje, Ministarstva graditeljstva, SAFU, Ministarstva kulture, Središnjeg državnog ureda za obnovu i stambeno zbrinjavanje, Ministarstva regionalnog razvoja i fondova EU.

**7. PRIJEM GRAĐANA**

Načelnica je svakodnevno primala građane radi rješavanja problematike iz djelokruga poslova općinske uprave i komunalnog odjela. Najznačajnije teme odnosile su se na pitanjima izgradnje komunalne infrastrukture te socijalna pitanja. Građani su također dolazili i sa prijedlozima i sugestijama za unapređenje života u našoj općini.

**8. INFORMIRANJE JAVNOSTI O RADU NAČELNICE**

Građani su o radu Načelnice informirani putem sredstava javnog informiranja. Predstavnici medija redovito prate rad općinske uprave, prijeme kao i sve ostale aktivnosti i o istim izvještavaju javnost. Na sve novinarske upite redovito se dostavljaju odgovori. O aktualnim temama iz područja rada općinske uprave (prezentacija općinskih projekata i programa, upućivanje raznih obavijesti, poziva), načelnica je više puta sudjelovala u TV emisijama. Također, građani se mogu informirati i putem službene web stranice Općine.

**III. ZAKLJUČAK**

Podneseno Izvješće o radu općinske načelnice Općine Ernestinovo za razdoblje od 1. siječnja 2021. do 30. lipnja 2021. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Ernestinovo.

Podneseno Izvješće o radu općinske načelnice Općine Ernestinovo za razdoblje od 1. siječnja 2021. do 30. lipnja 2021. godine objavit će se u Službenom glasniku Općine Ernestinovo.

KLASA: 022-05/21-02/2

URBROJ: 2158/04-02-21-12

U Ernestinovu, 01. rujna 2021.

OPĆINSKA NAČELNICA

Marijana Junušić, univ.spec.oec., v.r.